1995

Godina 1995 (MCMXCV) bila je redovna godina koja počinje u nedjelju po gregorijanskom kalendaru (link pokazuje kalendar).

 U Srbiji proglašena Godina kulture ("Lepše je sa kulturom").


Događaji

Januar/Siječanj 

 1. 1. - Stupilo na snagu četvoromesečno primirje u Bosni i Hercegovini, dogovoreno uz posredovanje nekadašnjeg američkog predsednika Džimija Kartera; borbe se nastavljaju oko Bihaćkog džepa (trupe RS Krajine i AP Zapadna Bosna nisu deo primirja).
 1. 1. - Svjetska trgovinska organizacija (WTO) formalno zamjenjuje dotadašnji Opći sporazum o tarifama i trgovini (GATT).

 1. 1. -  Austrija, Finska i Švedska postaju članice EU.
 1. 1. - Osnovan Centar za kulturnu dekontaminaciju u Beogradu.
 7. 1. - Zahvaljujući požaru u Manili otkrivena radionica bombi Ramzi Yousefa i planovi za projekat Bojinka.
 12. 1. - Hrvatska objavila da mandat UNPROFOR-a neće biti obnovljen iza 31. 3..
 12. 1. - Rezolucija SB UN 970: pozdravljena zatvorenost granice na Drini, delimična suspenzija sankcija prema SRJ se produžava za još 100 dana.
 15. 1. - ARBiH blokira vojnike UN oko tuzlanskog aerodroma zbog srpskog oficira za vezu.
 januar - General Vlada Trifunović osuđen na 11 godina zatvora zbog predaje kasarne u Varaždinu 1991.
 januar - Restrikcije struje u Srbiji.
 januar - Kriza meksičkog peza: SAD, MMF, Banka za međunarodna poravnanja i dr. skupili 50 milijardi dolara pomoći. Meksički GDP je pao 6,2% ove godine, inflacija je 35%.
 17. 1. - Veliki potres u Hanshinu razara japanski grad Kobe, pri čemu je poginulo preko 6.000 ljudi.
 17. 1. - Rasim Ljajić smenjen s mesta generalnog sekretara SDA Sandžaka.
 18. 1. - Predsjednik FBiH Krešimir Zubak odbija ustupiti položaj potpredsjedniku Ganiću nakon 6 mjeseci.

 25. 1. - Norveški raketni incident: putanja lansirane norveško-američke naučne rakete ima sličnosti sa mogućim putanjama američkih nuklearnih raketa što izaziva uzbunu u Rusiji.
 26. 1. - Novi komandant snaga UN u BiH je gen. Rupert Smith, nakon Michaela Rosea.
 27. 1. - Šef policije u Tešnju uhapsio hrvatske zvaničnike - uzvrat za hapšenja bošnjačkih zvaničnika.
 27. 1. - Grmljavina u Beogradu, na Svetog Savu.
 29. 1. - U Hrvatskoj osnovana Samostalna srpska stranka (Milorad Pupovac).
 29. 1. - Vojislav Šešelj pušten iz beogradskog zatvora posle četiri meseca.
 30. 1. - Predstavljen Plan Z-4 za Hrvatsku - politička autonomija za Srbe u Hrvatskoj; Srbi ne žele pogledati plan dok ne dobiju garancije da UNPROFOR ostaje.
 30. 1. - U jednom od najtežih napada tokom trogodišnje pobune islamskih ekstremista u Alžiru, u eksploziji automobila-bombe poginulo najmanje 20, a povređeno oko 60 ljudi.

Februar/Veljača 
 ca. 6. 2. - Otvoren američki obaveštajni položaj na Braču.
 7. 2. - UN izveštava o 62 helikopterska leta iz Srbije u BiH u blizini Srebrenice prethodnih dana, protivno zabrani letenja.
 11. 2. - Eksplozija u fabrici baruta u Lučanima, pet poginulih.
 14. 2. - Predlog Kontakt-grupe: ukidanje sankcija SRJ u zamenu za priznanje Hrvatske i BiH (uključujući granice), tretman bosanskih Srba jednak Bošnjacima i Hrvatima u BiH i ostanak UNPROFOR-a u Hrvatskoj (Milošević odbija).
 17. 2. - Neredi u Tetovu nakon što je policija prekinula predavanja na albanskom univerzitetu, 1 poginuo.
 19. 2. - Venčanje Arkana i Cece.
 20. 2. - Predstavnici RS Krajine i Republike Srpske razgovoraju o zajedničkoj strategiji u slučaju hrvatskog napada (osnovan zajednički savet odbrane).
 21. 2. - Washington Post izveštava da su avioni C-130 istovarili opremu za sarajevsku vladu na tuzlanskom aerodromu (NATO odgovara 28. 2. da su se posmatrači UN zbunili).
 26. 2. - Propast Barings Bank osnovane 1762., nakon što je broker Nick Leeson špekulacijama izgubio 1,4 milijarde dolara (uhapšen 2. 3.).
 februar - Nastavljene borbe oko Bihaća i Kladuše, izbile oko Bosanske Krupe, kršenja primirja i u Hrvatskoj i u BiH.

Mart/Ožujak 
 3. 3. - Okončana misija UNOSOM II u Somaliji.
 5. 3. - Referendum o pripadanju autonomnoj Gagauziji, prema zakonu od prošlog decembra: formiraju je tri varoši i 26 opština, u četiri enklave na jugu Moldavije.
 6. 3. - Hrvatska i FBiH dogovorili vojni savez.
 7. 3. - Prvi čečenski rat: Rusi osvajaju Grozni (vidi Prva bitka za Grozni).
 8. 3. - U Bihaću nestao zapovjednik tamošnjeg HVO-a Vlado Šantić.
 8. 3. - Parlament RS Krajine odbacio inicijativu predsednika Martića za smenu premijera Mikelića.
 12. 3. - Franjo Tuđman izjavljuje da bi mogao odustati od zahteva za povlačenje UNPROFOR-a pod uslovom da ovi nadgledaju granicu prema Srbiji i BiH.
 13. 3. - Tokom potere u beogradskom Pionirskom parku kriminalac P. J. ubio policajca a zatim ranio još četvoricu bacivši bombu (pucao sebi u glavu ali preživeo, kasnije osuđen na smrt).
 14. 3. - Norman Thagard je prvi američki astronaut koji u svemir odlazi ruskom letelicom.
 20. 3. - Ofanziva ARBiH na Majevici i Vlašiću, VRS odgovara granatiranjem gradova; borbe se na Majevici vode oko komunikacionog tornja na vrhu Stolice.
 20. 3. - Napad sarinom na tokijski metro u kome su pripadnici kulta Aum Shinrikyo ubili 12 ljudi.
 22. 3. - Valerij Poljakov se vraća na zemlju posle 438 dana na orbiti.
 24. 3. - Prvi put posle 26 godina britanski vojnici ne patroliraju Belfastom.
 26. 3. - U nekoliko evropskih zemalja stupa na snagu Schengenski sporazum.
 27. 3. - 67. dodjela Oscara: najbolji film je Forrest Gump, ukupno šest nagrada od 13 nominacija; najbolji strani film ruski Burnt by the Sun.
 31. 3. - Rezolucija SB UN 981: misiju UNPROFOR u Hrvatskoj zamenjuje UNCRO (United Nations Confidence Restoration Operation;
 31. 3. - Rezolucija SB UN 982: mandat UNPROFOR-a u BiH produžen do 30. 11.;
 31. 3. - Rezolucija SB UN 983: UNPROFOR u Makedoniji preimenovan u UNPREDEP (United Nations Preventive Deployment Force).

April/Travanj 
 2. 4. - Jak napad Vojske RSK na Bihać, jake borbe i kod Kladuše.
 3. 4. - Najmanje 150 pripadnika plemena Hutu, mahom žena i djece, masakrirano u jednom selu na sjeveroistoku Burundija.
 4. 4. - ARBiH zauzela TV toranj na Vlašiću.

 6. 4. - VRS granatira sarajevsku Hrasnicu.
 7. 4. - Operacija Skok-1: uspeh HV i HVO-a na Dinari, približavanje Kninu.
 11. 4. - Ruski general Aleksandar Pereljakin smenjen sa čela UN sektora Istok u Hrvatskoj (korupcija i prevoz oružja preko Dunava).
 13. 4. - Granatiran dubrovački aerodrom, kasnije tokom dana osoba poginula u Konavlima.
 15 - 17. 4. - Zatvorena sednica skupštine RS u Sanskom Mostu, trzavice između civilnog i vojnog rukovodstva.
 17. 4. - ARBiH napreduje na Treskavici.

 19. 4. - Bombaški napad u Oklahoma Cityju u kome auto-bomba postavljena pred središte federalne uprave u Oklahoma Cityju izaziva smrt više od 100 ljudi. Počinitelj Timothy McVeigh je uhapšen istog dana.
 19. 4. - Otvorena pristanišna zgrada Zračne luka Čilipi, pored piste pala granata.
 19. 4. - Rezolucija SB UN 987: o sigurnosti UNPROFOR-a u BiH posle napada na isti (ubijena dvojica Francuza).
 21. 4. - Rezolucija SB UN 988: delimična suspenzija sankcija protiv SRJ produžena za još 75 dana (do 5. 7.).
 21. 4. - Otkriven Spomenik žrtvama nemačkog logora Staro sajmište u Beogradu.
 24. 4. - Glavni tužilac ICTY Richard Goldstone navodi Karadžića i Mladića kao osumnjičene za ratne zločine.
 26. 4. - Ofanziva ARBiH kod Bihaća, zauzeti Veliki Skočaj i Čot.
 28. 4. - Rezolucija SB UN 990: odobreno slanje misije UNCRO u Hrvatsku.
 28. 4. - Hrvatsko-bošnjački napad na Brčko.
 29/30. 4. - Incident kod Okučana - Srbin ubijen u tuči na benzinskoj pumpi, na šta je odgovoreno zatvaranjem autoputa (otvaranje ubrzo dogovoreno za 1. 5.).
 april? - Film "Vidimo se u čitulji".

Maj/Svibanj 

 1 - 2. 5. - Rat u Hrvatskoj: Operacija Bljesak u kojoj hrvatske snage od krajinskih preuzimaju područje oko Okučana, posljednju srpsku teritoriju u Zapadnoj Slavoniji (kršenje primirja iz marta '94.).
 1. 5. - Jacques Chirac izabran za predsjednika Francuske.
 1. 5. - Istekom formalnog primirja, rat u BiH se intenzifikuje.
 2. 5. - Rat u Hrvatskoj: Krajinske snage u znak odmazde zbog operacije Bljesak dalekometnim projektilima gađaju Zagreb - sedam mrtvih u dva dana raketiranja; HV zauzela Okučane.
 4. 5. - Pao i srpski deo Pakraca.
 5. 5. - Banjalučki biskup Franjo Komarica u kućnom pritvoru, uništavanje katoličkih crkava.
 7. 5. - Borbe u Sarajevu, na Butmiru od granate poginulo 11-oro blizu tunela.
 9. 5. - U Moskvi otkriven Spomenik Pobedi, najviši u Rusiji, visok 1418 decimetara, po jedan za svaki dan rata.

 10. 5. - Borbe u bosanskoj Posavini kod Orašja (drži HVO), narednih dana granatirano i Brčko (koridor RS).
 11. 5. - Rezolucija SB UN 992: o slobodi plovidbe na Dunavu.
 13. 5. - Pjesma Eurovizije u Dablinu: pobjedila norveška numera, Hrvatska (Magazin & Lidija sa pjesmom "Nostalgija") 6, BiH (Davorin Popović) 19.
 14. 5. - U Belorusiji, kojom manje od godinu dana vlada Lukašenko, održavaju se izbori i sporni referendum sa četiri pitanja: navodno velika većina je za jednakost ruskog jezika sa beloruskim, ekonomsku integraciju sa Rusijom i nove simbole (vrlo slične onima iz sovjetskog perioda).
 16. 5. - Ofanziva ARBiH oko Sarajeva, "najjače borbe u dve godine".
 17. 5. - Rezolucija SB UN 994: zahteva se povlačenje Hrvatske vojske iz zone razdvajanja i poštovanje prava srpskog stanovništva.
 18. 5. - ARBiH napreduje južno od Bihaća, nekoliko hiljada srpskih izbeglica
 25 - 26. 5. - Nakon što VRS nije vratila topove uzete iz depoa UN, NATO gađa srpske ciljeve oko Pala - preko 300 pripadnika UN zatim uzeto za taoce, što izaziva opštu osudu i slanje pojačanja UNPROFOR-u.
 25. 5. - Masakr na Kapiji: granata VRS ubila 71 civila u centru Tuzle.
 27. 5. - Američki glumac Christopher Reeve je prilikom konjičkog natjecanja zbačen iz sedla i ostaje doživotno paraliziran od vrata nadolje.

 28. 5. - Otvorena nova zgrada Nacionalne i sveučilišne knjižnice u Zagrebu.
 28. 5. - Zlatna palma u Kanu za Kusturičino "Podzemlje - bila jednom jedna zemlja".
 28. 5. - U helikopteru oborenom kod Cetingrada poginuo bosanski ministar vanjskih poslova Irfan Ljubijankić.
 28. 5. - Smenjen premijer RSK Borislav Mikelić (od 27. 7. ga nasleđuje Milan Babić).
 28. 5. - Zemljotres u Njeftegorsku u ruskoj Sahalinskoj oblasti, 2.000 mrtvih.

Jun/Juni/Lipanj 
 1. 6. - Počinje atlantska sezona uragana, najburnija od 1933.
 2. 6. - Rat u BiH: Bosanskosrpske snage kraj Mrkonjić Grada obaraju američki borbeni avion F-16 koji je održavao zonu zabrane leta. Pilot, kapetan Scott O'Grady se prisiljen šest dana skrivati prije nego što su ga spasili marinci.
 3. 6. - Vojislav Šešelj i Tomislav Nikolić uhapšeni u Gnjilanu.
 3. 6. - Ministri odbrane zemalja NATO doneli odluku o stvaranju Snaga za brzo reagovanje u BiH jačine 10.000.
 3 - 18. 6. - Oslobađanje taoca iz UN posredovanjem Jovice Stanišića iz srpske državne bezbednosti, pominje se i navodno tajno obećanje UN da više neće biti vazdušnih udara.

 4 - 11. 6. - Operacija Skok-2, ofanziva HV i HVO na Livanjskom polju, Dinari i Šatoru.
 10. 6. - Karl Bilt je kopredsednik Međunarodne konferencije o bivšoj Jugoslaviji umesto lorda Ovena, saopštio Žak Širak, predsedavajući EU.
 10. 6. - Predsjednik Tuđman u posjeti Okučanima: ako se Srbi ne reintegriraju do kraja listopada (kada se završava mandat UNCRO), čeka ih je još jedna munjevita ofenziva.
 13. 6. - Objavljen album Alanis Morissette Jagged Little Pill - prodato 33 miliona primeraka.
 14. 6. - Čečenski teroristi Šamilja Basajeva upali u bolnicu u Buđonovsku i uzeli 1500 taoca (pušteni 19. 6.).
 15. 6. - Ofanziva ARBiH oko Sarajeva (Ilijaš, Vogošća...), borbe i oko Teslića.
 16. 6. - Krajinska skupština jednoglasno za ujedinjenje sa Republikom Srpskom.
 16. 6. - Rezolucija SB UN 998: nakon napada na UNPROFOR u BiH, ustanovljene Snage za brzo reagovanje (u nacionalnim uniformama).
 20. 6. - ARBiH pritvorila 600 kanadskih mirotvoraca u Visokom da ne bi "prenosili Srbima planove za ofanzivu".
 23. 6. - Eksplozija u fabrici "Grmeč" u Zemunu, poginulo 11 radnika.
 24. 6. - Južna Afrika osvaja prvi Svjetski kup u ragbiju.
 26. 6. - Islamistički pokušaj atentata na egipatskog predsednika Mubaraka u Adis Abebi.
 28. 6. - Granate pale u okolini Bijeljine, gde Karadžić i Mladić obeležavaju Vidovdan.
 jun - Policija u Srbiji hapsi izbeglice i šalje ih u Krajinu i Bosnu.

Jul/Juli/Srpanj 
 1. 7. - Kriza razoružanja Iraka: prvi put priznaje postojanje programa ofanzivnog biološkog oružja, ali ne i veponizaciju.
 2. 7. -  Košarkaška reprezentacija Jugoslavije osvojila zlatnu medalju na evropskom prvenstvu u Atini, pobedivši reprezentaciju Litvanije rezultatom 96:90. Hrvatska treća, košarkaši napustili podijum pre izvođenja "Hej Sloveni". U Beogradu kamenovana grčka ambasada, zbog navijanja tamošnjih navijača za Litvaniju. Sutradan veliki doček u Beogradu (početak tradicije).
 5. 7. - Rezolucija SB UN 1003: delimična suspenzija sankcija protiv SRJ produžena za još 75 dana (do 18. 9.).
 6. 7. - Početak napada na Srebrenicu (Operacija Krivaja '95).
 7. 7. - U Beogradu otvorena podzemna železnička stanica "Vukov Spomenik" (deo Beovoza).

 11. 7. - Snage VRS zauzele Srebrenicu, što označava početak masakra u Srebrenici (označen kao genocid u presudama ICTY-ja i Međunarodnog suda pravde);
 11. 7. - NATO pogodio srpski tenk kod Srebrenice, ostali letovi otkazani nakon pretnje, VRS iz odmazde granatira sedište UN u Sarajevu.
 12. 7. - Rezolucija SB UN 1004: zahteva se povlačenje VRS iz sigurnog područja Srebrenice i osuđuju napadi i pritvaranja mirotvoraca.
 13. 7. - Američki gradovi na Srednjem zapadu pogođeni ekstremno visokim temperaturama, a posebno Chicago u kome zbog toplotnog vala umire na stotine žrtava.
 14. 7. - Operacija Stupčanica '95: počinje napad VRS na Žepu, još jedno sigurno područje.
 15. 7. - Zvonimir Červenko je načelnik GS OSRH nakon Janka Bobetka (do 1996).
 jul - Prodata prva knjiga preko Amazon.com.
 16. 7. - Haški tribunal podigao optužnicu protiv Radovana Karadžića i Ratka Mladića zbog opsade i granatiranja Sarajeva; optužnice i protiv Milana Martića i još 21 osobe.
 17. 7. - Na sastanku pred. Tuđmana sa najužim vojnim i policijskim vrhom na Brionima doneta odluka o vojnoj akciji "Oluja" (još jedan sastanak 31. 7.; inače, gomilanje snaga primećeno još početkom meseca).
 18. 7. - Erupcija vulkana Soufrierre Hills na Montserratu, jedna od najdužih u zabilježenoj historiji.
 20. 7. - VRS i SVK napreduju protiv ARBiH kod Bihaća.
 21. 7. - Počinje Treća kriza u Tajvanskom moreuzu (do 1996).

 22. 7. - Hrvatski predsjednik Franjo Tuđman i predsjednik Bosne i Hercegovine Alija Izetbegović potpisali su Splitsku deklaraciju - vojna suradnja.
 23. 7. - Prve jedinice Snaga za brzo reagovanje UN stižu u Sarajevo.
 25. 7. - VRS zauzela Žepu.
 25 - 30. 7. - Operacija Ljeto '95 - Hrvatske snage zabile klin između Bosanske i Kninske krajine; Bosansko Grahovo zauzeto 28. 7., Glamoč 29. 7. - preko 20.000 srpskih izbeglica.
 26. 7. - Fikret Abdić proglasio da APZB postaje Republika Zapadna Bosna.
 26. 7. - Peru i Ekvador okončali jednomesečni rat.
 27. 7. - Milan Babić izabran za krajinskog premijera.
 30. 7. - Predsednik Tuđman odbio plan od 6 tačaka koji su sastavili Martić i Akaši i za pregovore postavio četiri preduslova koji već znače predaju Krajine.

Avgust/August/Kolovoz 

 2. 8. - Krajinski premijer Milan Babić u razgovoru sa ambasadorom SAD u Hrvatskoj Galbraithom prihvata Plan Z-4, Tuđman sutradan odbacuje sporazum Babića i Galbraitha.
 4. 8. - Operacija Oluja počinje jutarnjim granatiranjem Knina i drugih krajinskih gradova; napadnuti i položaji UN mirotvoraca; oslobođeni Vrlika i Kijevo; američki avioni gađali protivvazdušne položaje kod Knina uz obrazloženje da su bili ozračeni radarom.
 5. 8. - HV (4. splitska i 7. varaždinska) ulazi u Knin (u Hrvatskoj kasnije Dan pobjede, Dan domovinske zahvalnosti i Dan branitelja); slom odbrane RSK, osim na Kordunu i delu Banije; deblokiran Bihać, Peti korpus ARBiH sadejstvuje u "Oluji".
 5. 8. - Radovan Karadžić smenio Ratka Mladića s položaja vrhovnog komandanta VRS kojeg sam preuzima - generali podržavaju Mladića pa će odluka biti povučena par nedelja kasnije.
 6. 8. - Pali Petrinja, Slunj, Cetingrad, Plitvice; HV proglasila pobedu, još uvek ima srpskih snaga kod Topuskog.
 7. 8. - Hrvatski avion raketirao kolonu izbeglica na Petrovačkoj cesti - devet mrtvih.
 7. 8. - Peti korpus definitivno ušao u Veliku Kladušu, oko 30.000 izbeglica.
 7. 8. - Otvoren je Varšavski metro
 8. 8. - Zločin u Dvoru na Uni, maskirana lica ubila devetoro srpskih invalida (danski vojnici govorili o tome u aprilu 2011).
 8. 8. - Na Kordunu se predao 21. korpus SVK.
 9. 8. - Kamenovana kolona srpskih izbeglica kod Siska (iz Krajine beži oko 200 hiljada Srba).
 10. 8. - Rezolucija SB UN 1009: žali se zbog hrvatske ofanzive od 4. 8., osuđuje granatiranje civilnih ciljeva i napadi na mirotvorce (trojica mrtvih);
 10. 8. - Rezolucija SB UN 1010: zabrinuti zbog izveštaja iz Srebrenice i Žepe.
 12. 8. - Ofanziva HV u okolini Trebinja i ARBiH kod Donjeg Vakufa (granatirani i Trebinje i Dubrovnik).
 16. 8. - Bermuđani na referendumu odbacuju nezavisnost od Velike Britanije (odziv 59%, protiv 74%)
 19. 8. - Robert C. Frasure i još dvojica američkih diplomata poginuli u saobraćajnoj nesreći na Igmanu.
 24. 8. - Microsoft pušta Windows 95 u distribuciju.
 25. 8. - Ubijeno pet srpskih staraca u Gruborima kod Plavnog.
 26. 8. - "Vlak slobode" prošao prugom Zagreb-Split; Tuđman u Kninu indirektno kaže da u tom gradu više neće biti Srba — "onih" koji su došli zajedno sa osmanlijskim osvajačima i "do juče bili u hrvatskom Kninu", "nema povratka na ono što je bilo, da nam u sred Hrvatske šire rak...".
 28. 8. - Markale 2: granata na sarajevskoj pijaci usmrtila 37 osoba i ranila 48.
 29. 8. - Rukovodstvo bosanskih Srba ovlastilo predsednika Srbije, Slobodana Miloševića da zastupa Republiku Srpsku u mirovnim pregovorima.
 29. 8. - Eduard Ševarnadze, predsjednik Gruzije, preživljava pokušaj atentata.
 30. 8. - Operacija Deliberate Force: NATO počinje bombardiranje bosanskosrpskih ciljeva (do 14. 9.); istog dana kod Pala oboren francuski Mirage 2000, dva pilota se katapultirala (u zarobljeništvu VRS ostaju do decembra).
 avgust - Nakon "Oluje", proterivanja Hrvata iz Banja Luke.

Septembar/Rujan 
 4. 9. - Osnovan eBay.
 5. 9. - Građanski rat u Afganistanu: Talibani zauzeli Herat, gomila u Kabulu sutradan poharala pakistansku ambasadu, optužujući tu zemlju za podršku Talibanima.
 5. 9. - Prva u nizu francuskih atomskih proba na polinežanskom atolu Mururoa, koje će izazvati proteste širom sveta.
 7. 9. - Vlada SRJ zahteva od Saveta bezbednosti UN da prestane bombardovanje bosanskih Srba.
 8. 9. - Sporazum u Ženevi, usmeni dogovor Hrvatske, SRJ i sarajevske vlade o podeli BiH na dva entiteta (čime je Republika Srpska službeno priznata).
 8 - 15. 9. - Operacija Maestral - Hrvatske snage zauzimaju Šipovo i prevoj Mliništa (12.), Jajce i Drvar (13.). U istoj operaciji snage Petog korpusa ARBiH zauzimaju Bosanski Petrovac (15.), Ključ (16.) i Bosansku Krupu (17. septembra).
 10. 9. - Ispaljeno 13 američkih tomahavka na komandni položaj kod Banjaluke.
 11. 9. - ARBiH i mudžahedini zauzimaju Vozuću; zatim ofanziva na planini Ozren i blizu Doboja.
 13. 9. - U Njujorku potpisan sporazum o normalizaciji odnosa između Grčke i BJR Makedonije, predviđeno da ova druga promeni zastavu.
 13. 9. - Sedmi korpus ARBiH zauzeo Donji Vakuf.
 13. 9. - Masakr u Oborcima kod Donjeg Vakufa, ubijeno 28 Bošnjaka i Hrvata.
 14. 9. - Karadžić i Mladić u Beogradu potpisali sporazum sa Richardom Holbrookeom o povlačenju teškog naoružanja na 20 km od Sarajeva, udari NATO-a suspendovani na tri dana (više nisu nastavljani).
 14. 9. - Ruski predsednik Jeljcin odbio da potpiše zakone Državne dume kojima bi sankcije protiv SRJ bile prebačene na Hrvatsku.
 15. 9. - Rezolucija SB UN 1015: produžena delimična suspenzija sankcija protiv SRJ za još 180 dana.
 15. 9. - Požar uništio opremu sarajevskog radija Studio 99, kritičkog prema vladi.
 16. 9. - Odbojkaši SRJ osvojili evropsku bronzu.
 18. 9. - Borbe u blizini Sanskog Mosta, najmanje 60.000 izbeglica u Banja Luci iz koje kreću nove kolone.
 19. 9. - Odbijena hrvatska operacija Una, pokušaj prelaska Une i Save, ubijeno osam srpskih civila u Dubici.
 19. 9. - The New York Times i The Washington Post objavili "Unabomberov" manifest.
 21. 9. - Rezolucija SB UN 1016, o stanju u BiH.
 26. 9. - Sporazum u Njujorku o modalitetima odnosa dva bh. entiteta.
 26. 9. - Počelo suđenje bivšem italijanskom premijeru Giuliu Andreottiu, optuženom za veze s mafijom.
 27. 9. - Plaćenik Bob Denard pokušava izvršiti puč na Komorima (Francuska intervenisala 4. 10.).
 28. 9. - Masakr u Varivodama: ubijeno devet srpskih staraca u Varivodama kod Kistanja.
 30. 9. - Zvaničnici EU i UN osuđuju nasilje prema Srbima u Hrvatskoj.
 rujan - Predstavljen medijski format DVD.

Oktobar/Listopad 
 2. 10. - Prvi broj sarajevskih novina "Dnevni avaz".
 3. 10. - O.J. Simpson proglašen nedužnim na suđenju za ubistvo bivše supruge Nicole Brown i njenog prijatelja Ronalda Goldmana.
 3. 10. - Makedonski predsednik Kiro Gligorov teško ranjen u atentatu u Skoplju.
 5. 10. - Predsednik SAD Bil Klinton najavio primirje u Bosni za 10. 10. koje je dogovorio posrednik Ričard Holbruk, pod uslovom da se Sarajevu vrati struja i gas (biće kašnjenja).

 6. 10. - ARBiH odbila ofanzivu VRS kod B. Krupe, napreduje kod Trnova.
 6. 10. - Otkrivena ekstrasolarna planeta 51 Pegasi b, prva oko zvezde glavnog niza.
 8. 10. - Avioni VRS pogodili izbegličke kampove u Živinicama i Tešanjki.
 8 - 12. 10. - Operacija Južni potez - Hrvatske snage zauzimaju Mrkonjić Grad (9.) i HE Bočac, ugrožena Banja Luka.
 10 - 13. 10. - Operacija Sana - ARBIH zauzima Sanski Most, ugrožen Prijedor.
 12. 10. - Stupilo na snagu primirje u BiH (borbe još par dana između Sanskog Mosta i Prijedora).
 13. 10. - U Skoplju potpisan sporazum između Grčke i BJR Makedonije - Grčka sutradan ukida embargo, nakon što je ova prihvatila da promeni zastavu i zvanično se obaveže da nema pretenzija na grčku teritoriju.
 16. 10. - Odluka Skupštine RS: penzionisani Mladićevi saradnici, četiri generala VRS (Gvero, Tolimir, Đukić, Borić) i ppuk. Milutinović.
 16. 10. - "Marš milion ljudi" u Vašingtonu za prava crnaca.
 17. 10. - Francuskinja Jeanne Calment dostiže potvrđenu dob od 120 godina i 38 dana, postavši najstarija osoba koja je ikada živjela na svijetu.
 20. 10. - Islamisti izveli teroristički napad u Rijeci.
 24. 10. - Poslanici pet opozicionih partija napustili skupštinu Srbije nakon ukidanja TV prenosa.
 28. 10. - Izbija požar u bakuskom metrou, u kojem je poginulo preko 600 ljudi, a što je najveća nesreća u historiji podzemnih željeznica.
 29. 10. -  Parlamentarni izbori u Hrvatskoj 1995 - HDZ uzeo 75 od 127 mesta u Zastupničkom domu, ali izgubio većinu u Zagrebu (→ Zagrebačka kriza).
 30. 10. - U kanadskoj provinciji Quebeq održan ustavni referendum na kome je tijesna većina građana odbila prijedlog o nezavisnosti od Kanade.
 oktobar - Završen The Internet FreeCell Project : igra FreeCell (Windows) (tada sa 32.000 deljenja) ima samo jedno nerešivo deljenje: #11982.

Novembar/Studeni 
 1. 11. - U vojnoj bazi u Dejtonu započeli pregovori o mirovnom rešenju za BiH.
 3. 11. - Srpski fudbalski trener Gojko Zec ubijen od pljačkaša u svojoj kući u Luandi, Angola.
 4. 11. - Izraelski premijer Yitzhak Rabin ubijen na mirovnom skupu u Tel Avivu.
 4. 11. - Zlatko Mateša je novi hrvatski premijer umjesto Nikice Valentića (do 2000).
 5. 11. - Živorad Minović, direktor kompanije "Politika", priveden u policiju i za to vreme smenjen - naslediće ga Hadži Dragan Antić.
 7. 11. - Vlada BiH odlučila da njemačka marka bude zvanična valuta pored bh. dinara.
 9. 11. - Rezolucija SB UN 1019: o kršenju humanitarnog prava u Republici Srpskoj i Hrvatskoj.
 9. 11. - Haški tribunal: optužnice protiv "Vukovarske trojke" oficira bivše JNA (Mrkšić, Šljivančanin, Radić) u vezi Ovčare.
 9. 11. - BJR Makedonija postaje članica Saveta Evrope.
 12. 11. - Erdutski sporazum o mirnoj reintegraciji hrvatskog Podunavlja.
 15. 11. - Haške optužnice protiv petorice bosanskih Hrvata zbog zločina u Lašvanskoj dolini: Dario Kordić, Tihomir Blaškić, Mario Čerkez, Ivan Šantić, Pero Skopljak and Zlatko Aleksovski (Blaškić odmah unapređen u glavnog inspektora Hrvatske vojske).
 16. 11. - Potpisana Deklaracija o principima tolerancije (kasnije Međunarodni dan tolerancije).
 16. 11. - Karadžiću i Mladiću proširen optužnica pred ICTY: optuženi i za genocid u Srebrenici.
 20. 11. - U BBC-jevoj "Panorami" prikazan intervju sa lady Dianom, o njenim teškoćama i bračnim problemima.

 21. 11. - Nakon trotjedne konferencije u američkom gradu Daytonu postignut Daytonski mirovni sporazum, kojim je završen rat u BiH te ustanovljeno dalje ustavnopravno uređenje Bosne i Hercegovine (potpisan 14. 12.).
 22. 11. - Rezolucija SB UN 1021 o rasporedu ukidanja embarga na oružje bivšoj Jugoslavji (uvedenog septembra 1991);
 22. 11. - Rezolucija SB UN 1022: SRJ suspendovane sankcije (uvedene maja 1992.);
 22. 11. - Rezolucija SB UN 1023 o Erdutskom sporazumu.
 22. 11. - Prikazana Toy Story, prvi Pixar-ov film i prvi dugometražni animirani film urađen kompjuterskom animacijom.
 25. 11. - Srbi protestuju u predgrađima Sarajeva a pripadnici HVO pale i pljačkaju u delu Bosanske krajine koji će se vratiti Republici Srpskoj.
 26. 11. - Zvanična devalvacija dinara: sa 1 na 3,3 za nemačku marku.
 26. 11. - U Srbiji formirana Demokratska alijansa (DS, DSS, Saborna narodna stranka, Srpska liberalna stranka).
 28. 11. - U Srbiji Glavni odbor SPS - razrešeni funkcija Borisav Jović, Mihajlo Marković i Milorad Vučelić.
 30. 11. - Slovenija priznala SR Jugoslaviju.
 30. 11. - Rezolucija SB UN 1025 - kraj mandata UNCRO-a 15. 1. 1996;
 30. 11. - Rezolucija SB UN 1026: mandat UNPROFOR-a produžen do 31. 1. 1996.;
 30. 11. - Rezolucija SB UN 1027: mandat UNPREDEP-a u Makedoniji produžen do 30. 5. 1996.

Decembar/Prosinac 
 4. 12. - EU suspendovala sankcije SRJ.
 5. 12. - Javier Solana postaje generalni sekretar NATO-a.
 7. 12. - NASA-ina sonda Galileo ulazi u Jupiterovu atmosferu.
 7. 12. - Veliki miting Srba u Grbavici protiv dejtonskog razgraničenja.
 8. 12. - Britanski bend Prodidži održao koncert u Beogradu.
 8. 12. - U Londonu je počela dvodnevna Konferencija na kojoj je, umjesto ženevske Mirovne konferencije za bivšu Jugoslaviju, osnovan Savjet za sprovođenje mira. U radu Konferencije učestvovali su ministri inostranih poslova 40 zemalja i predstavnici brojnih međunarodnih organizacija. Švedski diplomata Carl Bildt (Karl Bilt) imenovan je za Visokog predstavnika međunarodne zajednice u BiH.
 12. 12. - Vojska RS preko SRJ oslobodila dvojicu francuskih pilota oborenih 30. 8..
 12. 12. - Referendum u srpskom delu Sarajeva protiv Dejtonskog sporazuma; skupština BiH prihvata sporazum.
 13. 12. - Grupa pojedinaca objavila da obnavlja "privremenu vladu" Republike Teksas.
 14. 12. - Daytonski sporazum potpisan u Parizu.
 14. 12. - INA i Jugopetrol potpisali sporazum o obnovi dopreme nafte SR Jugoslaviji.
 15. 12. - "Bosmanovo pravilo": Evropski sud pravde donosi presudu kojom su profesionalni fudbaleri - državljani članica EU stekli pravo da se bez ikakvih ograničenja zapošljavaju u državama Unije.
 15. 12. - Rezolucija SB UN 1031: o prenosu mandata sa UNPROFOR-a na IFOR (Implementation Force) u BiH.
 17. 12. - Bosanski Srbi uslovno prihvatili Dejtonski sporazum, uz 10 prigovora.
 17/18. 12. - Naoružani ljudi upali u beogradski "Bel Pagette" (Bogoljub Karić preuzima firmu za pejdžere).
 18. 12. - Ambasador SRJ pri UN Vladislav Jovanović optužuje Muslimane za masakr u Srebrenici.
 18 - 28. 12. - Hubble Deep Field: Hubbleov svemirski teleskop snima "prazni" delić neba u Velikom medvedu i registruje skoro 3.000 galaksija (objavljeno sledećeg meseca).
 20. 12. - Admiral Leighton W. Smith, Jr. (NATO) preuzima komandu nad IFOR-om od generala Janviera (UN).
 20. 12. - Američki avion "boing 757" sa 164 putnika i člana posade, koji je leteo od Majamija ka kolumbijskom gradu Kali, srušio se u planinama jugozapadne Kolumbije. Nesreću preživelo četvoro ljudi i jedan pas.
 21. 12. - Rezolucija SB UN 1034: osuđena kršenja humanitarnog prava od strane bosanskih Srba, od jula do oktobra (naročito Srebrenica), kao i pljačke i uništavanje imovine od strane hrvatskih snaga u Mrkonjić Gradu i Šipovu;
 21. 12. - Rezolucija SB UN 1035: ustanovljenje IPTF (International Police Task Force) u BiH.
 21. 12. - Obnovljene telefonske veze između Srbije i Hrvatske.
 22. 12. - Strane u BiH počinju povlačenje na 2 km od linija, izveštava se da Srbi odlaze iz delova Sarajeva, neki i sa ostacima iz grobova.
 24. 12. - Na parlamentarnim izborima u Turskoj najviše glasova osvojila islamistička Partija prosperiteta (lider Necmettin Erbakan), što je bila prva izborna pobeda islamista u 72-godišnjoj istoriji sekularne Turske.
 27. 12. - Puštena u rad mobilna telefonija u Srbiji - Karićev Mobtel.
 28. 12. - SAD suspenduju sankcije protiv SRJ.
 decembar - Dragoljub Mićunović napustio Demokratsku stranku.

Kroz godinu 
 Klaus Schmidt počinje iskopavanje lokaliteta Göbekli Tepe u jugoistočnoj Turskoj, starosti od 10. do 8. milenijuma pne..
 Osnovana EMEA (European Medicines Agency), evropska agencija za odobravanje medicinskih proizvoda.
 Beanie Babies, lutke punjene peletima, postaju valjda prva internet senzacija, preprodaju se i do deset puta skuplje.

Rođenja 

 9. 1. - Dominik Livaković, nogometni vratar 
 29. 1. - Milena Radulović, glumica 
 19. 2. - Nikola Jokić, košarkaš
 25. 2. - Mario Hezonja, košarkaš 
 27. 2. - Sergej Milinković-Savić, fudbaler
 13. 3. - Mikaela Shiffrin, američka skijašica
 6. 5. - Marko Pjaca, nogometaš 
 10. 5. - Missy Franklin, američka plivačica
 7. 6. - Nika Turković, hrvatska pjevačica
 22. 6. - Sara Kolak, hrvatska atletičarka, koplje 
 4. 7. - Post Malone, američki kantautor 
 22. 8. - Dua Lipa, englesko-kosovska kantautorka
 20. 9. - Laura Dekker, samostalno oplovila planetu sa 16 godina
 22. 9. - Aleksandra Prijović, pevačica 
 22. 9. - Jorge Jurado, "Kuro" iz "Porodice Serano"
 21. 10. - Doja Cat, pjevačica 
 27. 10. - Vladica Babić, crnogorska teniserka
 31. 10. - Predrag Rajković, golman
 3. 11. - Kendall Jenner, model, član porodice Jenner-Kardashian
 28. 11. - Tin Jedvaj, hrvatski nogometaš
 9. 12. - McKayla Maroney, gimnastičarka, tema internet-meme
 24. 12. - Anett Kontaveit, estonska tenisačica 
 27. 12. - Timothée Chalamet, američki glumac

Smrti

Januar/Siječanj 
 1. 1. - Eugene Wigner, fizičar, nobelovac (* 1902)
 1. 1. - Eugen Verber, srpski glumac, prevodilac, književnik (* 1923)
 2. 1. - Siad Barre, bivši predsednik Somalije (* 1919)
 18. 1. - Adolf Butenandt, njemački kemičar, nobelovac (* 1904.)
 20. 1. - Milan Erak, glumac (* 1950)
 22. 1. - Rose Kennedy, matrijarh familije Kennedy (* 1890)

Februar/Veljača 
 2. 2. - Donald Pleasence, glumac (* 1919)
 4. 2. - Patricia Highsmith, američka spisateljica (* 1921.)
 9. 2. - Olga Skovran, koreograf, pedagog, osnivač ansambla "Kolo" (* 1908)
 10. 2. - Miloš Bajić, slikar i profesor (* 1915)
 14. 2. - U Nu, prvi premijer Burme (* 1907)
 15. 2. - Radenko Mišević, slikar, profesor, dekan FLU u Bg. (* 1920)
 18. 2. - Ratomir Ivković, filmski reditelj (* 1917)
 20. 2. - Branko Žeželj, građevinski inženjer, akademik (* 1910)
 28. 2. - Ksenija Divjak, slikarka (* 1924)

Mart/Ožujak 
 1. 3. - Vladislav Listjev, ruski novinar (* 1956)
 2. 3. - Leposava Lulik rođ. Stanković, model za Predićevu "Kosovku devojku" (* 1899)
 9. 3. - Ljubica Ravasi, glumica (* 1916)
 9. 3. - Edward Bernays, pionir PR-a (* 1891)
 12. 3. - Mija Aleksić, srpski glumac (* 1923)
 17. 3. - Ronald Kray, gangster (* 1933)
 17. 3. - Rick Aviles, glumac (* 1952)
 27. 3. - Maurizio Gucci, bivši šef kompanije Gucci (* 1948)
 28. 3. - Frano Šimunović, slikar (* 1908)
 29. 3. - Jimmy McShane, frontmen grupe Baltimora (* 1957)
 30. 3. - Milan Cmelić, slikar (* 1925)
 31. 3. - Selena Quintanilla, američka pevačica (* 1971)

April/Travanj 
 2. 4. - Dragoslav Mitrinović, matematičar, profesor ETF BU (* 1908)
 4. 4. - Priscilla Lane, glumica (* 1915)
 4. 4. - Slavko Puljek, kipar i slikar (* 1924)
 4. 4. - Zoran Miščević, pevač Silueta (* 1945)
 6. 4. - Novak Novak, srpski pisac i TV-scenarist (* 1928.)
 10. 4. - Morarji Desai, bivši premijer Indije (* 1896)
 14. 4. - Burl Ives, pevač, glumac (* 1909)
 16. 4. - Cy Endfield, filmski radnik, mađioničar, pronalazač (* 1914)
 20. 4. - Milovan Đilas, književnik, filozof, visoki funkcioner pa disident (* 1911)
 24. 4. - Zlatko Mejaški, bojnik HRZ (* 1958)
 25. 4. - Ginger Rogers, glumica, plesačica, pevačica (* 1911)
 25. 4. - Andrea Fortunato, fudbaler (* 1971)

Svibanj/Maj 
 2. 5. - Rudolf Perešin, stožerni brigadir HRZ (* 1958)
 5. 5. - Mihail Botvinik, šahovski velemajstor (* 1911)
 11. 5. - Dobrivoje Ćilerdžić, ljotićevac, sveštenik SPC (* 1920)
 14. 5. - Zlatko Madunić, hrvatski kazališni i filmski glumac (* 1930)
 18. 5. - Aleksandar Godunov, plesač i glumac (* 1949)
 24. 5. - Harold Wilson, bivši premijer UK (* 1916)
 25. 5. - Krešimir Ćosić, hrvatski košarkaš i trener (* 1948)
 26. 5. - Friz Freleng, animator (* 1906)
 28. 5. - Irfan Ljubijankić, bosanskohercegovački političar (* 1952)
 30. 5. - Jovan Hadži-Kostić, novinar i humorista (*1933)
 maj - Marko Borak - Mali Mare (ubijen), dorćolski momak sa asfalta (* 1976)

Jun/Juni/Lipanj 
 3. 6. - Dušan Bulajić, srpski glumac (* 1932)
 14. 6. - Roger Zelazny, pisac fantazije (* 1937)
 20. 6. - Émil Cioran, francuski pisac i filozof rumunskog porijekla (* 1911)
 23. 6. - Jonas Salk, virolog, otkrio vakcinu za polio (* 1914)
 24. 6. - Marjorie Cameron, umetnica, okultista (* 1922)
 25. 6. - Ernest Walton, fizičar, nobelovac (* 1903)
 26. 6. - Žarko Broz, sin Josipa Broza (*1924)
 29. 6. - Lana Turner, glumica (* 1921)

Jul/Juli/Srpanj 
 1. 7. - Wolfman Jack, disk džokej (* 1938)
 2. 7. - Darko Kraljević, starješina HVO (* 1966)
 4. 7. - Arsen Diklić, književnik i scenarista (* 1922)
 11. 7. - Gojko Nikoliš, učesnik Španskog rata i NOB, general-pukovnik JNA, narodni heroj, lekar, književnik, diplomata, akademik (* 1911)
 15. 7. - Ivana Vujnović, učenica, eponim fonda (* 1979)
 17. 7. - Juan Manuel Fangio, petostruki svetski šampion Formule-1 (* 1911)
 17. 7. - Dragan Popović - Dadilja (ubijen), srpski gangster
 18. 7. - Goran Marjanović - Goksi Bombaš (ubijen), srpski kriminalac
 21. 7. - Pavle Šovljanski, bokser (* 1926)
 24. 7. - Ivo Kalina, hrvatski slikar (* 1925.)
 27. 7. - Miklós Rózsa, kompozitor (* 1907)

Avgust/August/Kolovoz 
 1. 8. - Mirko Božić, hrvatski književnik (* 1919.)
 3. 8. - Ida Lupino, glumica, rediteljka (* 1918)
 4. 8. - J. Howard Marshall, američki milijarder (* 1905)
 5. 8. - Izet Nanić, starješina ARBiH (* 1965)
 7. 8. - Brigid Brophy, britanska spisateljica (* 1929)
 9. 8. - Jerry Garcia, gitarista Grateful Dead-a (* 1942)
 13. 8. - Karim Zaimović, novinar, pisac (* 1971)
 13. 8. - Mickey Mantle, igrač bejzbola (* 1931)
 20. 8. - Hugo Pratt, italijanski strip autor (* 1927)
 21. 8. - Subrahmanyan Chandrasekhar, astrofizičar, nobelovac (* 1910)
 23. 8. - Alfred Eisenstaedt, fotograf (* 1898)
 28. 8. - Michael Ende, nemački pisac (* 1929)

Septembar/Rujan 
 5. 9.? - Avdo Palić, pukovnik ARBiH (* 1958)
 6. 9. - Ksenija Kantoci, kiparica (* 1909)
 7. 9. - Radivoje Lola Đukić, srpski filmski i TV-reditelj (* 1923.)
 11. 9. - Ratko Ilić, TV reditelj (* 1944)
 12. 9. - Jeremy Brett, engleski glumac (* 1933)
 22. 9. - Nasiha Kapidžić-Hadžić, bh. književnica i urednica (* 1932)
 29. 9. - Madalyn Murray O'Hair, osnivačica American Atheists (* 1919)

Oktobar/Listopad 
 7. 10. - Gérard de Vaucouleurs, astronom (* 1918)
 9. 10. - Alec Douglas-Home, bivši premijer UK (* 1903)
 9. 10. - Zaim Imamović, starješina ARBiH (* 1961)
 15. 10. - Velimir Terzić, hrvatski političar (* 1929)
 22. 10. - Kingsley Amis, književnik (* 1922)
 24. 10. - Ramiz Sekić, glumac (* 1934)
 25. 10. - Miljenko Smoje, dalmatinski novinar, kroničar i satiričar (* 1923.)
 27. 10. - Slobodan Selenić, književnik (* 1933)

Novembar/Studeni 
 3. 11. - Bojan Adamič, kompozitor (* 1912)
 3. 11. - Gojko Zec, srpski fudbalski trener (* 1935)
 4. 11. - Yitzhak Rabin, premijer Izraela, nobelovac za mir (* 1922)
 4. 11. - Gilles Deleuze, filozof (* 1925)
 4. 11. - Paul Eddington, glumac (* 1927)
 13. 11. - Milorad Zečević (ubijen), dir. beogradske Coca-Cole
 16. 11. - Petre Prličko, glumac (* 1907)
 23. 11. - Louis Malle, filmski režiser (* 1932)
 24. 11. - Lazar Vujaklija, slikar (* 1914)
 30. 11. - Aleksandar I. Spasić, prevodilac, novinar i urednik RTS (* 1937)

Decembar/Prosinac 
 2. 12. - Đorđe Mano Zisi, muzeolog (* 1901)
 10. 12. - Saša Božović, učesnica NOB, književnica (* 1912)
 11. 12. - Miko Tripalo, hrvatski političar, "proljećar" (* 1926.)
 15. 12. - Miloš I. Bandić, književni kritičar (* 1930)
 17. 12. - Miodrag Batričević, direktor bg. hotela Mažestik
 18. 12. - Konrad Zuse, pionir kompjutera (* 1910)
 23. 12. - Vladimir Popović (pjesnik), akademik HAZU (* 1910)
 23. 12. - Zlatica Baltić, spikerka Radio Beograda (* 1911)
 25. 12. - Dean Martin, pevač, glumac, zabavljač (* 1917)
 30. 12. - Bogoljub Petrović, glumac (* 1942)

Kroz godinu 
 Miloš Bajić, slikar (* 1915)
 Ksenija Divjak, slikarka (* 1924)
 Enes Čengić, novinar (* 1926)
 Stevan Knežević, slikar (* 1940)

Nobelova nagrada za 1995. godinu 
 Fizika: pionirski eksperimentalni doprinosi fizici leptona i to Martin L. Perl (otkriće tau leptona) i Frederick Reines (detekcija neutrina)
 Kemija: Paul J. Crutzen, Mario J. Molina i Frank Sherwood Rowland (rad u atmosferskoj hemiji, naročito stvaranje i razlaganje ozona)
 Fiziologija i medicina: Edward B. Lewis, Christiane Nüsslein-Volhard i Eric F. Wieschaus (otkrića u vezi genetske kontrole ranog razvoja embriona)
 Književnost: Seamus Heaney (za dela lirske lepote i etičke dubine, koji uzdižu svakodnevna čuda i prošli život)
 Mir: Joseph Rotblat i Pugwashke konferencije o znanosti i svjetskim poslovima (napori da se smanji uloga koju nuklearno oružje igra u međunarodnoj politici i, na duži rok, eliminacija takvog oružja)
 Ekonomija: Robert E. Lucas (razvoj i primena hipoteze racionalnih očekivanja čime je preobrazio makroekonomsku analizu i produbio naše razumevanje ekonomske politike)

Reference

Literatura/Spoljne veze 
 Deset Miloševićevih godina u deset slika (6) , časopis "Vreme"
  Yugoslavia Events Chronology (University of Texas at Arlington): January-April '95 , May-August '95  & September-December 1995  (pokriva ex-Yu prostor).
  Vreme News Digest Agency 
 Hronologija RSK 

1995